Kanadese navorsers het vrolike of hartseer video- en musiekuittreksels gebruik om deelnemers in verskillende buie te plaas en dan te leer om stelle prente met komplekse visuele patrone te klassifiseer.
Volgens Ruby Nadler, 'n nagraadse student aan die University of Western Ontario en 'n aantal van haar kollegas, het mense wat in 'n goeie bui was beter daarin geslaag om die reëls te leer oor hoe om die patrone te klassifiseer as diegene wat in 'n treurige of neutrale bui was.
Die vrolike musiek wat in die studie gebruik is, was 'n opgeruimde stuk van Mozart en die vrolike video was van 'n laggende baba. Die treurige musiek was uit die rolprent Schindler's List, en die videos 'n uittreksel uit 'n nuusverslag oor 'n aardbewing.
"As jy besig is met 'n projek wat innoverende denke vereis, of as jy 'n moeilike probleem moet oplos, kan 'n positiewe buie baie help," sê Nadler in 'n persvrystelling deur die Association for Psychological Science.
Die bevindings wat in die joernaal Psychological Science verskyn, mag verduidelik hoekom party mense snaakse video's op hulle rekenaars by die werk kyk.